
1. SCOP
1.1 Prezenta procedura stabileste modul in care se realizeaza in cadrul Orasului Sarmasu elaborarea, promovarea si aprobarea proiectelor de H.C.L, cu respectarea cerintelor legislative in vigoare.
2. DOMENIU DE APLICARE
2.1 Prezenta procedura este aplicabila in cadrul Orasului Sarmasu, de catre personalul din cadrul compart. de specialitate si stabileste pasii ce se urmeaza in conformitate cu normativele, standardele si legislatia in vigoare, in vederea elaborarii, promovarii si aprobarii proiectelor de HCL.

3. DEFINIŢII ŞI ABREVIERI
3.1. Definiţii:

3.1.1. Consilii locale - consilii comunale, orăşeneşti, municipale şi consiliile subdiviziunilor administrativ-teritoriale ale municipiilor.
3.2.Abrevieri:

3.2.1. PC

= Preşedintele Comisiei pentru monitorizarea, coordonarea şi îndrumarea metodologică cu privire la sistemele de control intern managerial

3.2.2. H

= Hotărâre

3.2.3. CL

= Consiliul Local

3.2.4. HCL

= Hotărâre de Consiliu Local

3.2.5. LG

= Lege

3.2.6. HG

= Hotarăre de Guvern

3.2.7. O.G.

= Ordonanţa Guvernului

3.2.8. OUG

= Ordonanţa de Urgenţă
4.DOCUMENTE DE REFERINŢĂ
4.1. Lege nr. 215 (r1) din 23/04/2001 - legea administraţiei publice locale

4.2. Lege nr. 13 din 06/01/2012 - pentru modificarea Legii administraţiei publice locale nr. 215/2001

4.3. Ordonanţă nr. 35 din 30/01/2002 - pentru aprobarea Regulamentului-cadru de organizare şi funcţionare a consiliilor locale.

4.4. Lege nr. 673 din 19/12/2002 privind aprobarea Ordonanţei Guvernului nr. 35/2002 pentru aprobarea Regulamentului-cadru de organizare şi funcţionare a consiliilor locale

4.5. Ordin 946/2005 – pentru aprobarea Codului controlului intern, cuprinzând standardele de management /control intern la enitităţile publice şi pentru dezvoltarea sistemelor de control managerial.

4.6. SR EN ISO 9001:2008 - Sisteme de management al calităţii. Cerinţe.

4.7. SR EN ISO 9000:2006 - Sisteme de management al calităţii. Principii fundamentale şi vocabular.
4.8. Dispoziţia privind constituirea şi stabilirea atribuţiilor Comisiei de monitorizare, coordonare şi îndrumare metodologică a dezvoltării sistemului de control intern managerial al Orasului Sarmasu.

4.9. Regulament de organizare şi de lucru al Comisiei de monitorizare, coordonare şi îndrumare metodologică a dezvoltării sistemului de control intern managerial al Orasului Sarmasu.

5. RESPONSABILITĂŢI
Conform procedurii. 

6.DESCRIEREA PROCEDURII
6.1 Atribuţiile consiliului local
6.1.1. Consiliile locale sunt compuse din consilieri locali aleşi prin vot universal, egal, direct, secret şi liber exprimat, în condiţiile stabilite de legea pentru alegerea autorităţilor administraţiei publice locale.
6.1.2. Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

6.1.3. Consiliul local exercită următoarele categorii de atribuţii: 

6.1.3.1 Atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local:


- aprobă statutul oraşului, precum şi regulamentul de organizare şi funcţionare a consiliului local;


- aprobă, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor şi serviciilor publice de interes local, precum şi reorganizarea şi statul de funcţii ale regiilor autonome de interes local;


- exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii 

6.1.3.2 Atribuţii privind dezvoltarea economico-socială şi de mediu a oraşului:


- aprobă, la propunerea primarului, bugetul local, virările de credite, modul de utilizare a rezervei bugetare şi contul de încheiere a exerciţiului bugetar;


- aprobă, la propunerea primarului, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare, în numele unităţii administrativ-teritoriale, în condiţiile legii;


- stabileşte şi aprobă impozitele şi taxele locale, în condiţiile legii;


- aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;


- aprobă strategiile privind dezvoltarea economică, socială şi de mediu a unităţii administrativ-teritoriale;


- asigură realizarea lucrărilor şi ia măsurile necesare implementării şi conformării cu prevederile angajamentelor asumate în procesul de integrare europeană în domeniul protecţiei mediului şi gospodăririi apelor pentru serviciile furnizate cetăţenilor.
6.1.3.3 Atribuţii privind administrarea domeniului public şi privat al oraşului:


- hotărăşte darea în administrare, concesionarea sau închirierea bunurilor proprietate publică a oraşului, precum şi a serviciilor publice de interes local, în condiţiile legii;


- hotărăşte vânzarea, concesionarea sau închirierea bunurilor proprietate privată a oraşului, în condiţiile legii;


- avizează sau aprobă, în condiţiile legii, documentaţiile de amenajare a teritoriului şi urbanism ale localităţilor;


- atribuie sau schimbă, în condiţiile legii, denumiri de străzi, de pieţe şi de obiective de interes public local.
6.1.3.4 Atribuţii privind gestionarea serviciilor furnizate către cetăţeni:


- asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind:

   1. educaţia;

   2. serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;

   3. sănătatea;

   4. cultura;

   5. tineretul;

   6. sportul;

   7. ordinea publică;

   8. situaţiile de urgenţă;

   9. protecţia şi refacerea mediului;

   10. conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale;

   11. dezvoltarea urbană;

   12. evidenţa persoanelor;

   13. podurile şi drumurile publice;

   14. serviciile comunitare de utilitate publică: alimentare cu apă, gaz natural, canalizare, salubrizare, energie termică, iluminat public şi transport public local, după caz;

   15. activităţile de administraţie social-comunitară;

   16. locuinţele sociale şi celelalte unităţi locative aflate în proprietatea unităţii administrativ-teritoriale sau în administrarea sa;

   17. punerea în valoare, în interesul comunităţii locale, a resurselor naturale de pe raza unităţii administrativ-teritoriale;

   18. alte servicii publice stabilite prin lege;


- hotărăşte acordarea unor sporuri şi altor facilităţi, potrivit legii, personalului sanitar şi didactic;


- sprijină, în condiţiile legii, activitatea cultelor religioase;


- poate solicita informări şi rapoarte de la primar, viceprimar şi de la şefii organismelor prestatoare de servicii publice şi de utilitate publică de interes local;


- aprobă construirea locuinţelor sociale, criteriile pentru repartizarea locuinţelor sociale şi a utilităţilor locative aflate în proprietatea sau în administrarea sa;


- poate solicita informări şi rapoarte specifice de la primar şi de la şefii organismelor prestatoare de servicii publice şi de utilitate publică de interes local

6.1.3.5 Atribuţii privind cooperarea interinstituţională pe plan intern şi extern:

-  hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;


- hotărăşte, în condiţiile legii, înfrăţirea oraşului cu unităţi administrativ-teritoriale din alte ţări;


- hotărăşte, în condiţiile legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune

6.1.4. Consiliul local poate conferi persoanelor fizice române sau străine cu merite deosebite titlul de cetăţean de onoare al oraşului, în baza unui regulament propriu. Prin acest regulament se stabilesc şi condiţiile retragerii titlului conferit.
6.2 Elaborarea, promovarea şi aprobarea proiectelor de H.CL.
6.2.1. Consiliul local se alege pentru un mandat de 4 ani, care poate fi prelungit, prin lege organică, în caz de război sau catastrofă.
6.2.2. Consiliul local se întruneşte în şedinţe ordinare, lunar, la convocarea primarului.

6.2.3. Convocarea consiliului local se face în scris, prin intermediul secretarului unităţii administrativ-teritoriale, cu cel puţin 5 zile înainte şedinţelor ordinare sau cu cel puţin 3 zile înainte de şedinţele extraordinare. Odată cu notificarea convocării, sunt puse la dispoziţie consilierilor locali materialele înscrise pe ordinea de zi.

6.2.4. În invitaţia la şedinţă se vor preciza data, ora, locul desfăşurării şi ordinea de zi a acesteia.

6.2.5. Ordinea de zi a şedinţei consiliului local se aduce la cunoştinţă locuitorilor oraşului prin mass-media sau prin orice alt mijloc de publicitate.

6.2.6. Şedinţele consiliului local se desfăşoară legal în prezenţa majorităţii consilierilor locali în funcţie.

6.2.7. Şedinţele consiliului local sunt publice.

6.2.8. Dezbaterile din şedinţele consiliului local, precum şi modul în care şi-a exercitat votul fiecare consilier local se consemnează într-un proces-verbal, semnat de preşedintele de şedinţă şi de secretarul unităţii administrativ-teritoriale.

6.2.9. Preşedintele de şedinţă, împreună cu secretarul unităţii administrativ-teritoriale îşi asumă, prin semnătură, responsabilitatea veridicităţii celor consemnate.

6.2.10. Ordinea de zi a şedinţelor se aprobă de consiliul local, la propunerea celui care a cerut întrunirea consiliului. Suplimentarea ordinii de zi se poate face numai pentru probleme urgente, care nu pot fi amânate până la şedinţa următoare, şi numai cu votul majorităţii consilierilor locali prezenţi. Scoaterea unui proiect de hotărâre de pe proiectul ordinii de zi se face numai cu acordul iniţiatorului sau dacă acesta nu îndeplineşte următoarele condiţii  - să fie însoţite de raportul compartimentului de resort din cadrul aparatului de specialitate al primarului, care este elaborat în termen de 30 de zile de la înregistrarea proiectului, precum şi de raportul comisiei de specialitate a consiliului.

6.2.11. Proiectele de HCL pot fi propuse de consilierii locali, de primar, viceprimar sau de catre cetateni.

6.2.12. Redactarea proiectelor de HCL se face de catre cei care le propun, cu sprijinul secretarului unitatii administrative teritoriale si al serviciilor din cadrul aparatului de specialitate al primarului.
6.2.13. Orice proiect de HCL contine urmatoarele documente:


- Proiect de Hotarâre;


- Raportul compartimentului de resort din cadrul aparatului de specialitate al primarului (Referat de specialitate sau Nota de fundamentare);


- Documentatie anexa (de la caz la caz).

6.2.14. Documentatia intocmita conform pct. 6.2.13 se depune prin grija serviciului/directiei de specialitate intr-un singur exemplar, in original, la Secretariatul CL.
6.2.15. Depunerea documentatiei se face cu 10 zile inainte de data convocarii sedintei de consiliu. 

6.2.16.  Proiectele de HCL, initiate de catre executivul oraşului, NU se inregistreaza fara a avea viza:

- de necesitate / oportunitate a directorului directiei de specialitate initiatoare ;

- de legalitate a compartimentului juridic;

- conducatorului unitatii – primarul – pe expunerea de motive

6.2.17. Secretariatul CL, multiplica documentatia de propunere de proiect HCL si le depune la mapele consilierilor locali.
6.2.18. Consilierii locali analizeaza propunerile de proiecte de HCL in cadrul Comisiilor de Specialitate ale CL, intocmind un raport de avizare, cu privire la adoptarea sau respingerea proiectului.

6.2.19. Daca se propune adoptarea proiectului, consilierii locali pot formula amendamente, care se aproba cu majoritatea consilierilor din comisie, si care se inscriu in Raportul de Avizare al comisiei.

6.2.20. In cazul in  care documentatia nu are suficiente date pentru a fi analizata, membrii comisiilor de specialitate returneaza documentatia catre secretariatul CL , solicitind date suplimentare.
6.2.21. In cazul in care propunerea de proiect nu este viabila, membrii comisiilor de specialitate pot respinge sau amina propunerea de proiect.

6.2.22. Orice aprobare sau respingere a unei propuneri de proiect HCL se face:

- cu votul majoritatii membrilor comisiei de specialitate,


- in baza unui Raport de Avizare a comisiei de specialitate.

6.2.23. Hotărârile consiliului local se semnează de preşedintele de şedinţă, ales în condiţiile prevăzute la art. 35, şi se contrasemnează, pentru legalitate, de către secretar. În cazul în care preşedintele de şedinţă lipseşte sau refuză să semneze, hotărârea consiliului local se semnează de 3-5 consilieri locali.

6.2.24. In cazul in care propunerea de proiect HCL are caracter normativ sau este de interes public, acesta se inainteaza de catre serviciul de specialitate care l-a intocmit spre publicare si afisare in vederea aducerii la cunostinta publica, dupa obtinerea vizei de legalitate a compartimentului juridic.

6.2.25.  Publicarea proiectelor cu caracter normativ, se face atât în mass-media, cât si pe site-ul Primariei, cu 30 de zile inaintea includerii pe ordinea de zi a sedintei CL.

6.2.26.  In cazul in care propunerea de proiect HCL - NU ESTE DE INTERES PUBLIC SI/SAU ACT NORMATIV-, acesta se introduce direct pe ordinea de zi a şedintei de CL, fara a mai fi aduse la cunoştinţa publică.

6.2.27.  În cazul în care, între doua şedinţe ordinare ale CL, apar proiecte de HCL care necesită aprobarea în regim de urgenţă, Consiliul Local se poate întruni în şedinte extraordinare sau de îndată, la cererea primarului sau a cel putin 1/3 din numărul membrilor Consiliului Local.

6.2.28. Convocarea Consiliului Local, pentru şedinţele ordinare sau extraordinare, se face prin DISPOZITIA primarului, în care sunt trecute ora, data şi locul desfăşurării şedinţei, cât şi propunerile de proiecte de HCL înscrise pe ordinea de zi.

6.2.29. Dispoziţiile primarului se înregistrează de catre inspectorul de specialitate din cadrul biroului secretariat CL în registrul de evidenţă a Dispoziţiilor primarului.

6.2.30. Se adoptă cu votul majorităţii consilierilor locali în funcţie următoarele hotărâri ale consiliului local: 

   a) hotărârile privind bugetul local; 

   b) hotărârile privind contractarea de împrumuturi, în condiţiile legii; 

   c) hotărârile prin care se stabilesc impozite şi taxe locale; 

   d) hotărârile privind participarea la programe de dezvoltare judeţeană, regională, zonală sau de cooperare transfrontalieră; 

   e) hotărârile privind organizarea şi dezvoltarea urbanistică a localităţilor şi amenajarea teritoriului; 

   f) hotărârile privind asocierea sau cooperarea cu alte autorităţi publice, cu persoane juridice române sau străine. 

6.2.31. Consiliul local stabileşte ca unele hotărâri să fie luate prin vot secret. Hotărârile cu caracter individual cu privire la persoane vor fi luate întotdeauna prin vot secret, cu excepţiile prevăzute de lege. Procedurile de votare vor fi stabilite prin regulamentul de organizare şi funcţionare a consiliului local.
7. EVIDENŢE ŞI ÎNREGISTRĂRI 
7.1. Registru special de evidenta a proiectelor de hotariri. 

7.2. Proiect de Hotarire.

7.3. Raportul compartimentului de resort -  (Referat de specialitate / Nota de fundamentare);

7.4. Documentatie anexa (de la caz la caz);

7.5. Raport de Avizare a comisiei de specialitate;

7.6. DISPOZIŢIA primarului de convocare a şedinţei de CL;

7.7. Registru de evidentă a Dispoziţiilor primarului;
7.8. HOTĂRÂREA CONSILIUL LOCAL

8. ANEXE
- Nu este cazul
9. DIFUZARE
Procedura este pusă la dispoziţia utilizatorilor de RMC/CI pe suport informatic şi pe suport hârtie.

Înregistrările generate de această activitate se păstrează/arhivează conform cerinţelor SMC/SCIM implementat.
